CELEX: 32001D0252
Language: mt
Date: 2001-03-21 00:00:00
Title: Id-Deċiżjoni tal-Kummissjoni tal-21 Marzu 2001 li temenda d-Deċiżjoni 98/424/KE li tistabbilixxi l-kondizzjonijiet speċjali li jirregolaw l-importazzjoni tal-prodotti tas-sajd u ta’ l-akwakultura li joriġinaw mill-Maldivi (notifikata taħt dokument numru Ċ(2001) 739)Test b’relevanza ŻEE

Avviż Legali Importanti

|

32001D0252

Official Journal L 091 , 31/03/2001 P. 0078 - 0080

		Id-Deċiżjoni tal-Kummissjonital-21 Marzu 2001li temenda d-Deċiżjoni 98/424/KE li tistabbilixxi l-kondizzjonijiet speċjali li jirregolaw l-importazzjoni tal-prodotti tas-sajd u ta’ l-akwakultura li joriġinaw mill-Maldivi(notifikata taħt dokument numru Ċ(2001) 739)(Test b’relevanza ŻEE)(2001/252/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/493/KEE tat-22 Lulju 1991 li tistabbilixxi l-kondizzjonijiet tas-saħħa għall-produzzjoni w it-tqegħid fis-suq tal-prodotti tas-sajd [1], kif l-aħħar emendata bid-Direttiva 97/79/KE [2], u b’mod partikolari Artikolu 11 tagħha,Billi:(1) Artikolu 1 tad-Deċiżjoni tal-Kummissjoni 98/424/KE tat-30 Ġunju 1998 li tistabbilixxi l-kondizzjonijiet speċjali li jirregolaw l-importazzjoni tal-prodotti tas-sajd u ta’ l-akwakultura li joriġinaw mill-Maldivi [3], jiddikjara li d-Dipartiment tas-Saħħa Pubblika (DSP) tal-Ministeru tas-Saħħa għandu jkun l-awtorità kompetenti fil-Maldivi li tivverifika w tiċċertifika l-konformità tal-prodotti tas-sajd u ta’ l-akwakultura mal-ħtiġiet tad-Direttiva 91/493/KEE.(2) B’segwiment tal-irristrutturar ta’ l-amministrazzjoni tal-Maldivi, l-awtorità kompetenti għaċ-ċertifikati tas-saħħa għal prodotti tas-sajd inbidlet għall-Laboratorju tas-Saħħa Pubblika (LSP) tal-Ministeru tas-Saħħa. Din l-awtorità l-ġdida hija kapaċi li b’mod effettiv tivverifika l-applikazzjoni tal-liġijiet fis-seħħ. Huwa għalhekk meħtieġ li tkun modifikata n-nomina ta’ l-awtorità kompetenti msemmija fid-Deċiżjoni 98/424/KE u l-mudell taċ-ċertifikat tas-saħħa inkluż f’Anness A ta’ din id-Deċiżjoni.(3) Il-miżuri li hemm provediment dwarhom f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 1Id-Deċiżjoni 98/424/KE għandha tkun modifikata kif ġej:1. Artikolu 1 għandu jkun mibdul b’dan li ġej:"Artikolu 1Il-Laboratorju tas-Saħħa Pubblika (LSP) tal-Ministeru tas-Saħħa għandu jkun l-awtorità kompetenti fil-Maldivi sabiex jivverifika u jiċċertifika l-konformità ta’ prodotti tas-sajd u ta’ l-akwakultura mal-ħtiġiet tad-Direttiva 91/493/KEE."2. Artikolu 3(2) għandu jkun mibdul b’dan li ġej:"2. Iċ-ċertifikati għandu jkollhom fuqhom l-isem, il-pożizzjoni u l-firma tar-rappreżentant tal-LSP u t-timbru uffiċjali ta’ dan ta’ l-aħħar b’kulur differenti minn dak tal-kitbiet l-oħrajn."3. Anness A għandu jkun mibdul bl-Anness t’hawnhekk.Artikolu 2Din id-Deċiżjoni għandha tidhol fis-seħħ 45 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 3Din id-Deċiżjoni hija ndirizzata lill-Istati Membri.Magħmula fi Brussel, fil-21 ta’ Marzu 2001.Għall-KummissjoniDavid ByrneMembru tal-Kummissjoni[1] ĠU L 268, ta’ l-24.9.1991, p. 15.[2] ĠU L 24, tat-30.1.1998, p. 31.[3] ĠU L 190, ta’ l-4.7.1998, p. 81.--------------------------------------------------ANNESS"ANNESS A+++++ TIFF ++++++++++ TIFF +++++"--------------------------------------------------